José F. A. Oliver

Dr **José Francisco Agüera Oliver** (* 20. Juli 1961 z Huuse) isch e dyschsprochige Schriftsteller, wu au uf Alemannisch schrybt. Im Oktober 2022 isch er as Noofolger vum Interimspresidänt Josef Haslinger zum Presidänt vum PEN-Zäntrum Dytschland gwehlt wore.

## Lääbe
Dr José F. A. Oliver isch as Suhn vun ere spanische Gaschtarbaiterfamilie uf d Wält chuu, wu anne 1960 vu Málaga in d Bundesrepublik Dyschland chuu isch.

Är isch mit Dytsch, Spanisch un au mit em alemannische Dialäkt vu syre Schwarzwälder Haimet ufgwachse. Dr Oliver het sy Abitur am Robert-Gerwig-Gimnasium z Huuse gmacht un derno an dr Universitet Fryburg. Romanischtik, Germanischtik un Philosophy studiert. Syt dr 1980er-Johr läbt er as freie Schriftsteller in synre Haimetstadt Huuse, unteerbroche vu Uuslandsufenthalt in dr Schwyz, z Spanie, z Egypte, z Peru un in dr USA.

Dr Oliver schrybt Gedicht, Churzprosa un Essay zue kulturbolitische Themene. Är duet mit syne Gedicht au experimentiere, si zum Dail bi Lääsige au singe. Gedicht vun em sin im Sydney Opera House au scho as Danz umgsetzt woore. Är isch au scho mit em Rapper Doppel-U ufdrätte.

Dr Oliver isch Mitgliid vum Verband vu Dytsche Schriftsteller un Kurator vum Literaturfescht Huusemer LeseLenz, wun er anne 1998 ins Lääbe gruefe het. Är het zäme mit em Literaturhuus Stuegert di renommierte Schrybwärchstätt fir Schuelen entwicklet, wu d Sprochsensibilitet vu Chinder un Jugedlige un ire Verständnis fir dr Umgang mit Literatur soll ferdere.

Anne 2002 isch dr Oliver Gaschtprofässer am MIT gsii, 2007 het er d Chamisso-Poetikdozentur an dr TU Dresden ibernuu.

## Uuszaichnige
* 1989 Stipendium vu dr Chunschtstiftig Bade-Wirttebärg
* 1994 Ufenthaltsstipendium vum Literarische Colloquiums Berlin
* 1996 Stipendium vu dr Kurt-Tucholsky-Stiftig
* 1997 Adelbert-von-Chamisso-Bryys
* 2001 Dresdner Stadtschryber
* 2004 Stadtschryber z Kairo
* 2007 Kulturbryys Bade-Wirttebärg (Hauptbryys)
* 2009 Thaddäus-Troll-Bryyss
* 2012 Joachim-Ringelnatz-Bryys (Nochwuchsbryys)
* 2013 Stipendium vu dr Kulturakademy Tarabya z Istanbul
* 2015 Basler Lyrikbryys
* 2016 *Hebeldank* vum Hebelbund Löörech
* 2019 Liliencron-Dozentur fir Lyrik

## Wärch
### Schrifte
* *Auf-Bruch.* Berlin 1987, ISBN 3-923446-17-9.
* *Heimatt und andere fossile Träume.* Berlin 1989, ISBN 3-923446-50-0.
* *Vater unser in Lima.* Tübingen 1991, ISBN 3-87324-106-4.
* *Weil ich dieses Land liebe.* Berlin 1991, ISBN 3-923446-94-2.
* *Gastling.* Berlin 1993, ISBN 3-86093-034-6.
* *Austernfischer, Marinero, Vogelfrau.* Berlin 1997, ISBN 3-86093-136-9.
* *Duende.* Drey-Verlag, Gutach 1997, ISBN 3-9804636-3-X.
* *Hausacher Narren-Codex.* Hausach 1998, ISBN 3-00-002334-8.
* *Fernlautmetz.* Frankfurt am Main 2000, ISBN 3-518-12212-6.
* *nachtrandspuren.* Frankfurt am Main 2002, ISBN 3-518-12307-6.
* *finnischer wintervorrat.* Frankfurt am Main 2005, ISBN 3-518-12397-1.
* *unterschlupf.* Frankfurt am Main 2006, ISBN 3-518-41817-3.
* *Mein andalusisches Schwarzwalddorf.* Frankfurt am Main 2007, ISBN 978-3-518-12487-1.
* *fahrtenschreiber.* Berlin 2010, ISBN 978-3-518-12604-2.
* *Lyrisches Schreiben im Unterricht. Vom Wort in die Verdichtung.* Seelze 2013, ISBN 978-3-7800-4963-6.
* *Fremdenzimmer.* Frankfurt am Main 2015, ISBN 978-3-86337-075-6.
* *Gastling.* Neuauflage. Berlin 2015, ISBN 978-3-89930-034-5.
* *HEIMATT: Frühe Gedichte.* Auswahl. Berlin 2015, ISBN 978-3-89930-031-4.
* *21 Gedichte aus Istanbul 4 Briefe & 10 Fotow:orte.* Berlin 2016, ISBN 978-3-95757-283-7.
* *wundgewähr.* Berlin 2018, ISBN 978-3-95757-565-4.

### as Ibersetzer
* Federico García Lorca: *sorpresa, unverhofft.* Ausgewählte Gedichte 1918–1921. Berlin 2015, ISBN 978-3-902871-64-0.
* Ilija Trojanow: *verwurzelt in Stein.* Gedichte. Heidelberg 2017, ISBN 978-3-88423-575-1. (änglisch, dytsch)

### as Rusgeeber
* *Grenzüberschreitende Literatur.* Hannover 1992.
* *Verse in Madrid.* Madrid 1999.
* *Ich schneide die Zeit aus.* Hausach 2001.
* *nachtspuren.* Frankfurt am Main 2002.
* *Nachbarnah.* Hausach 2004.

## Weblink

* Websyte vum José F. A. Oliver
* Biografy uf alb-neckar-schwarzwald.de
* dr José F. A. Oliver uf dr Websyte vum MIT
* Harald Weinrich: Laudatio zum Adelbert-von-Chamisso-Bryys
* Hausacher LeseLenz

## Fueßnote